ભારતની પોતાની સમસ્યાઓ છે. જીવનની પાયાની જરૂરિયાતોની ચિંતા હજીય કરવી પડે છે. ઉદ્યોગપતિએ પણ એક કંપની નિષ્ફળ જશે તો શું થશે તેની ચિંતા કરવી પડે છે. જોકે તેનો અર્થ એ નથી કે માલ્યા અને નિરવ મોદી પેદા કરીએ, જે ધંધામાં નિષ્ફળ જાય ત્યારે અબજોનું કરીને જાય. અબજોનું નુકસાન કરી શકવાની ક્ષમતા પેદા કરવાની જરૂર છે, જેથી ગોટાળા ના થાય, પણ સાહસ કરીને નુકસાન ભોગવી શકાય. ભારત તે સ્થિતિથી બહુ દૂર નથી. ચંદ્રયાન અને મંગળયાન મોકલી શકીએ તેમ છીએ, પણ તેની સાથે ગંગાજળ મોકલવાની ઈચ્છામાંથી બહાર આવીને આકાશગંગાનું જળ પીવાની ઈચ્છા તરફ જવાનું છે.